बे सबसिडी वाला गैस सिलिण्डर के दाम में आजु से साढ़े एकसठ रुपिया के कटौती कइल गइल बा. दुनिया भर में तेल आ गैस के दाम में आ रहल गिरावट का चलते ई करे के पड़ल बा.
पिछलो महीना पहिला मार्च के एकर दाम में 53 रुपिया के कमी कइल गइल रहुवे.
जाने जोग बा कि सभका एही दाम पर सिलिण्डर मिलेला आ गरीब गुरबा के मिले वाला सबसिडी बाद में सीधे ओह लोग का खाता में भेज दिहल जाला. सरकार इहो एलान कइले बिया कि उज्जवला योजना में जवना लोग के गैस कनेक्शन मिलल बा ओह लोग के तीन महीना बिना कवनो दाम दिहले सिलिण्डर मिलल करी.
